**Medlemsmøte 06.06.2024**

Vi var 9 medlemmer som startet dagen på Rockheim, hvor vi vandret rundt i de forskjellige rommene med minner om populærmusikken fra 1950 tallet og frem til i dag.

Medlemsmøte i Hornemansgården startet kl 14:00 med 17 medlemmer tilstede (inkludert styret)

Møtet startet med litt info fra leder, før vi hadde en gjennomgang på storskjerm om hvordan finne info på den sentrale og lokale nettsiden for postpensjonistene.

Styret ønsket tilbakemelding på hva som skal til for økt interesse for postpensjonistene sine medlemsmøter og arrangerte aktiviteter/turer. Selv om vi var få tilstede, ble det et stort engasjement med mange gode tilbakemeldinger som vi tar med oss i neste styremøte.

Tilbakemeldingene som ble nevnt:

* Forslag om at all info til medlemmene sendes ut pr brev. Er SMS med link til nettsiden riktig måte å få ut info, tror heller ikke mail er riktig kanal.
* Det bør sendes ut skriftlig beskrivelse om hvordan navigere seg på nettsiden for postpensjonistene slik som vist på dagens møte.
* For lite kulturaktiviteter på medlemsmøtene.
* Turer som blir arrangert har vært besøkt før opptil flere ganger. For de som har vært medlemmer i flere år, skaper det ikke noe entusiasme for å delta. Styret bør kartlegge hvor tidligere arrangement har vært gjennomført, for så å legge en plan for nye og spennende reisemål.
* Savner utenlandsturer
* Savner aktuelle info fra pensjonistforbundet sentralt, spesielt nå i forbindelse med lønnsoppgjøret.
* Ønsker referat fra styremøtene.
* Be om tilbakemelding fra medlemmene om ønsket reisemål.
* Få en oversikt fra medlemmene hvilken info/aktiviteter de ønsker på møtene.

Møtet ble avsluttet etter kaffe, mat og loddsalg kl 16:00

Ref: Grete Kirkbakk